Document ID: 32014R0491

UREDBA KOMISIJE (EU) št. 491/2014
z dne 5. maja 2014
o spremembi prilog II in III k Uredbi (ES) št. 396/2005 Evropskega parlamenta in Sveta glede mejnih vrednosti ostankov za ametoktradin, azoksistrobin, cikloksidim, ciflutrin, dinotefuran, fenbukonazol, fenvalerat, fludioksonil, fluopiram, flutriafol, fluksapiroksad, glufosinat-amonij, imidakloprid, indoksakarb, MCPA, metoksifenozid, pentiopirad, spinetoram in trifloksistrobin v ali na nekaterih proizvodih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) Uredbe,
ob upoštevanju naslednjega:
(1)
Komisija za Codex Alimentarius (CAC) (2) je 5. julija 2013 na predlog Odbora Codex za ostanke pesticidov (CCPR) sprejela mejne vrednosti ostankov po Codexu (CXL) za ametoktradin, azoksistrobin, buprofezin, karbofuran, klorotalonil, cikloksidim, ciflutrin, ciromazin, diklorvos, dikofol, diflubenzuron, dinotefuran, esfenvalerat, etofenproks, fenbukonazol, fenvalerat, fludioksonil, fluopiram, flutriafol, fluksapiroksad, glufosinat-amonij, heksitiazoks, imidakloprid, indoksakarb, MCPA, metoksifenozid, pentiopirad, forat, piraklostrobin, saflufenacil, sedaksan, spinetoram, spirotetramat, sulfoksaflor in trifloksistrobin.
(2)
Mejne vrednosti ostankov (MRL) so za navedene snovi, razen za dinotefuran, sedaksan in sulfoksaflor, določene v Uredbi (ES) št. 396/2005. Ker dinotefuran, sedaksan in sulfoksaflor niso vključeni v Prilogo IV k Uredbi (ES) št. 396/2005, se zanje uporablja privzeta vrednost v višini 0,01 mg/kg, določena v členu 18(1)(b).
(3)
V skladu s Sporazumom STO o uporabi sanitarnih in fitosanitarnih ukrepov (Sporazum SPS), morajo biti MRL prilagojene mednarodnim standardom, razen kadar obstaja znanstvena utemeljitev za ohranitev višje ravni zaščite, kot jo omogoča mednarodni standard.
(4)
Zato je Unija Odboru CCPR predložila zadržek glede predlaganih MRL v naslednjih kombinacijah pesticid/proizvod: ametoktradin (kapusnice; listna zelenjava; spomladanska čebula); buprofezin (čaj); klorotalonil (vsi proizvodi); cikloksidim (kapusnice; jajca); ciromazin (vsi proizvodi); diklorvos (jajca; perutnina (užitna drobovina, maščoba, meso); riž; pšenica); dikofol (čaj); diflubenzuron (vsi proizvodi); dinotefuran (kapusnice; zelenjava - plodovke; listna zelenjava razen vodne kreše); fenvalerat (kitajski brokoli); fluksapiroksad (koščičasto sadje); glufosinat-amonij (izbrano tropsko in subtropsko sadje; ribez; krompir; koščičasto sadje); heksitiazoks (vsi proizvodi); imidakloprid (zelena); metoksifenozid (bučnice); pentiopirad (cvetnoglave kapusnice; koščičasto sadje; listna zelenjava); forat (vsi proizvodi); saflufenacil (vsi proizvodi); spinetoram (zelena; špinača in kapusnice) ter sulfoksaflor (vsi proizvodi).
(5)
Zato bi bilo treba CXL za ametoktradin, azoksistrobin, cikloksidim, ciflutrin, dinotefuran, fenbukonazol, fenvalerat, fludioksonil, fluopiram, flutriafol, fluksapiroksad, glufosinat-amonij, imidakloprid, indoksakarb, MCPA, metoksifenozid, pentiopirad, spinetoram in trifloksistrobin vključiti v Uredbo (ES) št. 396/2005 kot MRL, razen kadar se nanašajo na proizvode, ki niso določeni v Prilogi I k navedeni uredbi, ali kadar so določeni na nižji ravni od trenutnih MRL. Navedene CXL so varne za potrošnike v Uniji. (3)
(6)
MRL za fenvalerat in fludioksonil so bile določene za številne proizvode z Uredbo Komisije (EU) št. 79/2014 (4). Ker se navedena uredba uporablja od 19. avgusta 2014, je primerno, da se MRL, določene za fenvalerat in fludioksonil v tej uredbi, uporabljajo od istega datuma.
(7)
Uredbo (ES) št. 396/2005 bi bilo zato treba ustrezno spremeniti.
(8)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Prilogi II in III k Uredbi (ES) št. 396/2005 se spremenita v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Za MRL za fenvalerat in fludioksonil v mangih s številčno oznako 0163030 pa se uporablja od 19. avgusta 2014.
Ta uredba je v celoti zavezujoča v celoti in se neposredno uporablja v vseh državah članicah.
V Bruslju, 5. maja 2014

Labels: 0
3
17
6